ข้อกำหนดสำนักงานส่งเสริมสวัสดิภาพและพิทักษ์เด็กข้อกำหนดสำนักงานส่งเสริมสวัสดิภาพและพิทักษ์เด็กเยาวชน ผู้ด้อยโอกาสคนพิการ และผู้สูงอายุว่าด้วยคุณสมบัติผู้กู้ยืมผู้ค้ำประกัน และหลักเกณฑ์ในการพิจารณาให้กู้ยืมเงินทุนประกอบอาชีพประเภทรายบุคคลจากกองทุนผู้สูงอายุพ.ศ. ๒๕๕๒ โดยที่เป็นการสมควรปรับปรุงคุณสมบัติผู้กู้ยืมผู้ค้ำประกันและหลักเกณฑ์ในการพิจารณาให้กู้ยืมเงินทุนประเภทรายบุคคลจากกองทุนผู้สูงอายุเพื่อให้เหมาะสมกับสภาวการณ์ในปัจจุบันอาศัยอำนาจตามความในข้อ๘ (๔) แห่งระเบียบคณะกรรมการผู้สูงอายุแห่งชาติว่าด้วยการพิจารณาอนุมัติการจ่ายเงิน การจัดทำรายงานสถานะการเงินและการบริหารกองทุนผู้สูงอายุ พ.ศ. ๒๕๔๘ ประกอบข้อ ๓ (๔)แห่งประกาศคณะกรรมการบริหารกองทุนผู้สูงอายุ เรื่องหลักเกณฑ์และเงื่อนไขอื่นที่ให้การสนับสนุนทางการเงินจากกองทุนผู้สูงอายุผู้อำนวยการสำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการและผู้สูงอายุ จึงออกข้อกำหนดไว้ ดังต่อไปนี้ข้อ ๑ ข้อกำหนดนี้เรียกว่า ข้อกำหนดสำนักงานส่งเสริมสวัสดิภาพและพิทักษ์เด็กเยาวชน ผู้ด้อยโอกาส คนพิการ และผู้สูงอายุ ว่าด้วยคุณสมบัติผู้กู้ยืมผู้ค้ำประกัน และหลักเกณฑ์ในการพิจารณาให้กู้ยืมเงินทุนประกอบอาชีพประเภทรายบุคคลจากกองทุนผู้สูงอายุพ.ศ. ๒๕๕๒ข้อ ๒[๑] ข้อกำหนดนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกข้อกำหนดผู้อำนวยการสำนักงานส่งเสริมสวัสดิภาพและพิทักษ์เด็กเยาวชน ผู้ด้อยโอกาส คนพิการ และผู้สูงอายุ ว่าด้วยคุณสมบัติผู้กู้ยืมผู้ค้ำประกันและหลักเกณฑ์ในการพิจารณาให้กู้ยืมเงินทุนประกอบอาชีพประเภทรายบุคคลจากกองทุนผู้สูงอายุพ.ศ. ๒๕๕๐ข้อ ๔ ผู้ขอรับการสนับสนุนเงินกู้ยืมเพื่อเป็นเงินทุนประกอบอาชีพประเภทรายบุคคลต้องมีคุณสมบัติดังนี้(๑)มีอายุ ๖๐ ปีบริบูรณ์ขึ้นไป(๒)มีความจำเป็นในการขอรับการสนับสนุนเงินกู้ยืมประกอบอาชีพ(๓)มีความสามารถในการประกอบอาชีพในเรื่องที่ขอรับการสนับสนุน(๔)มีสภาพร่างกายแข็งแรงสามารถประกอบอาชีพได้(๕)มีรายได้ไม่เกิน ๗,๐๐๐ บาทต่อเดือน(๖)ไม่เป็นผู้ค้างชำระเงินกองทุนผู้สูงอายุข้อ ๕ ผู้ขอรับการสนับสนุนเงินกู้ยืมเพื่อเป็นเงินทุนประกอบอาชีพต้องมีบุคคลที่น่าเชื่อถือมาค้ำประกันการกู้ยืมโดยผู้ค้ำประกันต้องมีคุณสมบัติดังนี้(๑)เป็นผู้มีรายได้ประจำ(๒)ไม่อยู่ระหว่างเป็นผู้ค้ำประกันให้กับบุคคลอื่นที่กู้ยืมเงินทุนประกอบอาชีพจากกองทุนผู้สูงอายุประเภทรายบุคคลหรือรายกลุ่ม(๓)ไม่อยู่ระหว่างเป็นผู้กู้ยืมเงินทุนประกอบอาชีพรายบุคคลหรือรายกลุ่มข้อ ๖ หลักเกณฑ์การพิจารณาประกอบคุณสมบัติของผู้ขอรับการสนับสนุนเงินกู้ยืมมีหลักเกณฑ์การให้คะแนนดังนี้(๑)กรณีผู้ขอรับการสนับสนุนเงินกู้ยืมเพื่อเป็นเงินทุนประกอบอาชีพมีรายได้ต่อเดือนไม่เกิน ๒,๐๐๐ บาท ให้คะแนน ๔๐ คะแนน กรณีผู้ขอรับการสนับสนุนเงินกู้ยืมเพื่อเป็นเงินทุนประกอบอาชีพมีรายได้ต่อเดือนเกิน๒,๐๐๐ บาท แต่ไม่เกิน ๔,๐๐๐ บาทให้คะแนน ๓๐ คะแนน และกรณีผู้ขอรับการสนับสนุนเงินกู้ยืมเพื่อเป็นเงินทุนประกอบอาชีพมีรายได้ต่อเดือนเกิน๔,๐๐๐ บาท แต่ไม่เกิน ๗,๐๐๐ บาทให้คะแนน ๒๐ คะแนน(๒)กรณีผู้ขอรับการสนับสนุนเงินกู้ยืมเพื่อเป็นเงินทุนประกอบอาชีพมีภาวะในการดำรงชีวิตโดยเป็นผู้รับภาระค่าใช้จ่ายในครอบครัวทั้งหมดให้คะแนน ๑๐ คะแนน และกรณีผู้ขอรับการสนับสนุนเงินกู้ยืมเพื่อเป็นเงินทุนประกอบอาชีพมีภาวะในการดำรงชีวิตโดยเป็นผู้รับภาระค่าใช้จ่ายในครอบครัวบางส่วน ให้คะแนน ๕ คะแนน(๓)กรณีผู้ขอรับการสนับสนุนเงินกู้ยืมเพื่อเป็นเงินทุนประกอบอาชีพมีภาระหนี้สินให้คะแนน๑๐ คะแนน และกรณีผู้ขอรับการสนับสนุนเงินกู้ยืมเพื่อเป็นเงินทุนประกอบอาชีพไม่มีภาระหนี้สินให้คะแนน ๕ คะแนน(๔)กรณีผู้ขอรับการสนับสนุนเงินกู้ยืมเพื่อเป็นเงินทุนประกอบอาชีพมีสภาพร่างกายแข็งแรงเหมาะสมกับการประกอบอาชีพให้คะแนน ๒๐ คะแนนและกรณีผู้ขอรับการสนับสนุนเงินกู้ยืมเพื่อเป็นเงินทุนประกอบอาชีพมีสภาพร่างกายไม่เหมาะสมกับการประกอบอาชีพให้คะแนน ๕ คะแนน(๕)กรณีผู้ขอรับการสนับสนุนเงินกู้ยืมเพื่อเป็นเงินทุนประกอบอาชีพมีทักษะในการประกอบอาชีพโดยประกอบอาชีพเดิมซึ่งมีความชำนาญหรือเป็นงานที่ทำอยู่แล้ว ให้คะแนน ๒๐ คะแนนและกรณีผู้ขอรับการสนับสนุนเงินกู้ยืมเพื่อเป็นเงินทุนประกอบอาชีพมีทักษะในการประกอบอาชีพโดยประกอบอาชีพใหม่ให้คะแนน ๕ คะแนนข้อ ๗ ผู้ขอรับการสนับสนุนเงินกู้ยืมเพื่อเป็นเงินทุนประกอบอาชีพต้องมีความสามารถชำระคืนเงินกู้ยืมดังกล่าวได้โดยมีเกณฑ์การพิจารณาดังนี้(๑)กรณีมีผลตอบแทนจากการลงทุนและมีรายได้ต่อเดือนเพิ่มขึ้นมากกว่า ๓,๐๐๐บาทขึ้นไป ให้คะแนน ๔๐ คะแนนและกรณีมีผลตอบแทนจากการลงทุนและมีรายได้ต่อเดือนเพิ่มขึ้นมากกว่า ๑,๕๐๐ บาท แต่ไม่เกิน ๓,๐๐๐ บาท ให้คะแนน ๓๐ คะแนนและกรณีมีผลตอบแทนจากการลงทุนและมีรายได้ต่อเดือนเพิ่มขึ้นไม่เกิน ๑,๕๐๐ บาท ให้คะแนน ๒๐ คะแนน(๒)กรณีมีบุคคลที่มีอาชีพซึ่งมีรายได้จำนวนแน่นอนเป็นผู้ค้ำประกัน ให้คะแนน ๒๐ คะแนน และกรณีมีบุคคลที่มีอาชีพซึ่งมีรายได้จำนวนไม่แน่นอนเป็นผู้ค้ำประกันให้คะแนน ๑๐ คะแนน(๓)กรณีผู้ค้ำประกันมีรายได้ต่อเดือนมากกว่า ๑๐,๐๐๐ บาท โดยมีหลักฐานมาแสดง ให้คะแนน ๒๐ คะแนนและกรณีที่ผู้ค้ำประกันมีรายได้ต่อเดือนตั้งแต่ ๗,๐๐๐ บาท แต่ไม่เกิน ๑๐,๐๐๐ บาท ให้คะแนน ๑๐ คะแนน(๔)กรณีผู้ค้ำประกันไม่มีหนี้สิน ให้คะแนน ๑๕ คะแนน และกรณีที่ผู้ค้ำประกันมีหนี้สิน ให้คะแนน๕ คะแนน(๕)กรณีผู้ค้ำประกันมีที่อยู่อาศัยเป็นของตนเอง ให้คะแนน ๕ คะแนนและกรณีผู้ค้ำประกันไม่มีที่อยู่อาศัยเป็นของตนเอง ให้คะแนน ๑ คะแนนข้อ ๘ ผู้ขอรับการสนับสนุนเงินกู้ยืมเพื่อเป็นเงินทุนประกอบอาชีพจะได้รับการอนุมัติให้กู้ยืมเงินจากกองทุนผู้สูงอายุจะต้องได้คะแนนตามข้อ ๖ และข้อ ๗ไม่น้อยกว่าร้อยละ ๖๕ ของคะแนนแต่ละข้อข้อ ๙ ผู้สูงอายุที่เคยยื่นคำขอกู้ยืมเงินทุนประกอบอาชีพตามข้อกำหนดนี้แล้วแต่ไม่ได้รับการอนุมัติสามารถยื่นคำขอกู้ยืมเงินทุนประกอบอาชีพได้อีกภายหลังจากวันที่คณะกรรมการบริหารกองทุนผู้สูงอายุพิจารณาคำขอกู้ยืมเงินทุนประกอบอาชีพครั้งนั้นผ่านไปแล้วเป็นระยะเวลาไม่น้อยกว่าหกเดือนประกาศ ณ วันที่ ๑๔พฤษภาคม พ.ศ. ๒๕๕๒กิตติ สมานไทยผู้อำนวยการสำนักงานส่งเสริมสวัสดิภาพและพิทักษ์เด็กเยาวชนผู้ด้อยโอกาส คนพิการ และผู้สูงอายุวิชชุตา/ผู้จัดทำ๑๙ ธันวาคม ๒๕๕๔ปริญสินีย์/ปรับปรุง๒๐ กันยายน ๒๕๕๖[๑] ราชกิจจานุเบกษาเล่ม ๑๒๖/ตอนพิเศษ ๑๐๖ ง/หน้า ๓๑/๒๙ กรกฎาคม ๒๕๕๒